Επιθέματα αποτοξίνωσης ποδιών

Τα επιθέματα αποτοξίνωσης ποδιών είναι αυτοκόλλητα επιθέματα ποδιών ή γάζες, που οι κατασκευαστές τους ισχυρίζονται ότι βελτιώνουν θεαματικά την υγεία, τοποθετούμενα απλά στα πέλματα, κατά τη διάρκεια του ύπνου. Μερικά από αυτά τα επιθέματα, μπορεί να περιέχουν συστατικά όπως "αποσταγμένο ξύδι από μπαμπού", που φέρεται να απορροφούν τις τοξίνες από το σώμα, αλλά έρευνες απέδειξαν ότι η διαδικασία δεν είναι επιστημονικά αποδεδειγμένη.Ridding Yourself of Toxins, or Money?, ABC News 11 April 2008, retrieved 17 July 2014

Στις 3 Ιανουαρίου του 2008, ο Οργανισμός Τροφίμων και Φαρμάκων των ΗΠΑ (FDA) εξέδωσε μια επείγουσα προειδοποίησηFDA warning , January 3, 2008 πολλών εισαγόμενων φαρμακευτικών ουσιών, συμπεριλαμβανομένων και των επιθεμάτων αποτοξίνωσης. Tον Απρίλιο του 2008 απαντώντας σε ερωτήσεις του ειδησειογραφικού πρακτορείου Associated Press, ένας εκπρόσωπος του FDA είπε σχετικά με την έρευνα των ισχυρισμών για τα επιθέματα Kinoki, ότι "βασικά, όταν ασχολούμαστε με μια υπόθεση, η παράβαση μπορεί να σχετίζεται με το νόμο για τα τρόφιμα, τα φάρμακα και τα καλλυντικά, όπως όταν οι παραγωγοί προβαίνουν σε ψευδείς και παραπλανητικές δηλώσεις" FDA launches Kinoki Foot Pad inquiry, Associated Press, 14 April 2008, retrieved 16 July 2014

Τον Αύγουστο του 2008, Το Εθνικό Δημόσιο Ραδιόφωνο, ανέθεσε μια εργαστηριακή δοκιμή για την ανεύρεση βαρέων (τοξικών) μετάλλων, τα οποία η Kinoki ισχυρίζεται ότι αποβάλλονται από τον οργανισμό με τα επιθέματά της. Το τεστ δεν βρήκε κανένα μέταλλο! Το ΕΔΡ επίσης ανακάλυψε ότι τα επιθέματα αλλάζουν χρώμα από άσπρο σε γκρι, όταν εκτίθενται στην υγρασία, συμπεριλαμβανομένου του ιδρώτα κι όχι απαραίτητα επειδή απορροφούν άλλες ουσίες.Japanese Foot Pad Is Latest Health Fad by Sarah Varney. NPR, All Things Considered, 18 August 2008.

Η Ιαπωνική εταιρεία Kenrico ισχυρίζεται ότι τα επιθέματά της έχουν θετική επίδραση στην υγεία των χρηστών"Phase 4 Clinical Study of TRMX-3 ® in Boosting Mental & Physical Health" . Kenrico Research & Peer Review Studies. Retrieved 13 June 2014. και απομακρύνουν βαρέα μέταλλα από το σώμα,"Heavy Metals Research (January 18th, 2005)" . Kenrico Research & Peer Review Studies. Retrieved 13 June 2014. αλλά οι ειδικοί στο Quackwatch (ένα δίκτυο πολιτών με σκοπό την καταπολέμηση της ιατρικής απάτης, μύθων, φαντασιοπληξίας, πλάνης, και της ψευτοϊατρικής), αναφέρει ότι τα επιθέματα ποδιών είναι αδύνατο να λειτουργούν, αφού το δέρμα δεν είναι υδατοπερατό και δεν είναι σε θέση να αποβάλλει τις τοξίνες από το σώμα, καθώς επίσης το δέρμα δεν είναι μέρος της διαδικασίας αποτοξίνωσης και ως εκ τούτου δεν υπάρχουν τοξίνες που να μπορούν να αποβληθούν από το δέρμα.

Το 2009 η Ομοσπονδιακή Επιτροπή των ΗΠΑ, επέβαλλε πρόστιμο 1,5 εκ. δολαρίων στον εισαγωγέα Yehuda Levin, για παραπλανητική διαφήμιση. Η παρασκευάστρια εταιρεία πάντως δήλωσε ότι ανέθεσε σε εταιρεία από το Ισραήλ τη σύνταξη επιστημονικής μελέτης για να αποδειχθούν οι ιδιότητες του προϊόντος.

 Παραπομπές 

Κατηγορία:Εναλλακτική ιατρική
Κατηγορία:Ψευδοεπιστήμες